خلع النقاب بالنسبه لي مرحلة من مراحل حياتي وتغير في نظرتي للحياة واختلاف وجهات نظر من قبل للان فقط لا غير، بالنسبه لغيري ..... خلعت رداء حياءها 'حجابها ودينها وعفتها
تغيير وجهة النظر بمقدار درجة (من نقاب لحجاب شرعي، أو من حجاب شرعي لملابس عادية مع غطاء رأس، أو من ملابس عادية مع غطاء لرأس للبس متخفف خالص) أو العكس، بعتبره حرية شخصية ومش بركّز معاه. أما التغيير الفارق من قطب لقطب ده بحتاج نتكلم كتير ونفهم ايه اللي واقف وراه، وفي الغالب مش بيكون قرار صحّي. وده ليس له علاقة بالمرة برأيي الشخصي في الحجاب، ولكن كفهم للطبيعة النفسية، صعب إن واحدة كانت مقتنعة إن الحجاب تشدد وبتلبس چيب ومش مغطية شعرها وتلاقيها تاني يوم لبست نقاب وتقول ده تغير رأي شخصي، أو العكس. في الغالب في هزة نفسية قوية اتعرضتلها أو هي تحت تأثير خارج عنها. نصيحتي؟ إنك تستبصري، ومتاخديش أي خطوة إلا بتفكير مرة واتنين وعشرة، وتشوفي قلبك روحياً كان أفضل قبل خلع النقاب ولا بعده. بالنسبة لي: أنا أقبلك كشخص مش كحالة، يعني قبولي لك قبل النقاب وبعده.